*Puppy* fra 1992 utstilt utenfor Guggenheim Museum Bilbao i Spania
**Jeff Koons** (født 21. januar 1955 i York i Pennsylvania, USA) er en amerikansk samtidskunstner. Han er kjent for sin bruk av kitsch-bildesymboler, ofte i skulpturell form og ofte i store formater. Hans arbeider er blant de dyreste i verden, oppnådd for en samtidskunstner. Popkunst samt surrealisme er to stikkord for Koons kunst. 

Jeff Koons ble født i York i Pennsylvania hvor hans far var interiørarkitekt og hadde en egen forretning. Som tenåring var han en stor beundrer av Salvador Dalí. Andre viktige forbilder Koons har nevnt er Marcel Duchamp og Andy Warhol samt eldre kunstnere, slik som Michelangelo og Leonardo da Vinci. Han gikk på kunstskoler i Chicago og i Maryland, hvor han studerte maleri. Koons fikk anerkjennelse utover 80-tallet, og opprettet et fabrikk-lignende studio i SoHo i New York. 

Hans tidlige arbeider var i form av konseptuell skulptur, en av de best kjente er *Three Ball 50/50 Tank* (1985), som består av tre basketballer flytende i en tank halvfullt med vann. Hans neste serie var *Statuary*, som var store statuer av leker. Koons neste prosjekt var *Banality*, som kulminerte med en stor porselensfigur av Michael Jackson og hans kjæledyr-ape Bubbles. Den ble laget i tre eksemplarer. Ett av dem tilhører Astrup Fearnley Museet i Oslo.

I 1991 giftet Koons seg med den italienske pornostjernen Ilona Staller (bedre kjent som Cicciolina). Koons lagde en serie *Made in heaven* – bestående av malerier, fotografier og skulpturer – som viste paret i seksuelle stillinger og som skapte mer kontrovers enn noen av hans tidligere arbeider.

Staller reiste til Italia etter skilsmissen og nektet Koons all kontakt med sønnen Ludwig. I USA fikk han foreldreretten til sønnen, men den beslutningen ble omgjort av italiensk rett. 
Etter det engasjerte han seg i International Center for Missing and Exploited Children.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Jeff-Koons, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000020502, besøkt 9. oktober 2017[Hentet fra Wikidata]
3. ↑   Koons, Jeff[Hentet fra Wikidata]
4. ↑   Le Delarge, oppført som Jeff KOONS, Delarge-ID 10329\_artiste\_KOONS\_Jeff[Hentet fra Wikidata]
5. ↑   Gemeinsame Normdatei, besøkt 13. desember 2014[Hentet fra Wikidata]
6. ↑   Kunstarkivet, abART person-ID 9318[Hentet fra Wikidata]
7. ↑   Artnet, Artnet artist ID jeff-koons[Hentet fra Wikidata]
8. ↑   El País, elpais.com, utgitt 1. juni 1991, besøkt 23. mai 2021[Hentet fra Wikidata]
9. ↑   Museum of Modern Arts online samling, MoMA kunstner-ID 6622, besøkt 4. desember 2019[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Jeff Koons – kategori av bilder, video eller lyd på Commons Rediger på Wikidata

* (en) Jeff Koons – galleri av bilder, video eller lyd på Commons Rediger på Wikidata
* (en) Jeff Koons på Internet Movie Database Rediger på Wikidata

* (en) Jeff Koons hos The Movie Database Rediger på Wikidata
* (en) Jeff Koons på Discogs Rediger på Wikidata

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** BNE **·** CiNii **·** Munzinger (iba) **·** Discogs
 |